— For å få sykdommene vi vaksinerer mot under kontroll, kreves det en vaksinasjonsdekning på 80 – 95 prosent, avhengig av den enkelte sykdommens smittsomhet. For meslinger, som er den mest smittsomme av disse sykdommene, er 93 prosent en grense. Dekningen må ikke bli vesentlig dårligere – da vil denne sykdommen få vilkår til spredning i større grad enn de mindre utbruddene vi allerede har sett.